rolca s
st
Nae dien dat henrick vand horst barbier als moboir van
yden van haecht geheeten vanden male weduwe symoens
wilen blanckart en vand wettigen kinde der selveryden
geheeten heynken blanckarts inden name vand selve wed
en huen kinde en oick gielijs de vos als maech vand selven
kinde van svaders wegen der stadt raide opgedaen hebben
hoe dat voirmaels der seluver yden met testamete henr
wilen va haecht huers oems in pueren aelmoessen gemaect
zijn seke pccelen va goeden en onder den anden twee boenden
soe beemts soe boegarts in eene stucke gelegen tophem onder
pelleberch te diversen tijden en tegen duverse psone gecregen
tusschen de goede jans van berthem te twee zijden en de
heerstrate gaen te dieste weert terderder en dat zeder
ano lxxix maii xvi de voirs wilen symoen huer man
huer met zijne testamete gemaect hadde en gelaten onder
den anden de selve goede om die te hebben te houden en te
vervolgen en nae zijn doot te aenveerden te vcoepen te
verthien en van dien tot huer gelieften te disponen Behalve
dat zij van en uut dien betalen soude alle schulden bij hen
symoene en yden gemaect en de kercken rechten en want
de selve yde zeder huers mans doot bij voirgaen consente
vand stadt enige vand selven goeden om te betalen de
voirs schulden kercken rechten costen en lasten die zij om
de goede te verantweerden hadde geleden hadde moete vcoepe
en de selve dmede betaelt En zij haer en huer kint
zee qualic mits den over dyeren en swaren tijde conste
ontdragen gevueden en henen gebringen Te voirde want
tghene des boven de voirs schulden vuerde zeesober was
en tmer zee luttel oft gheen proffijt en quame vanden
voirs beemde en boegarde die jairlix ter huen miet
meer en gout dan vive rinsschegulden en acht stuvers
den rinsschegulden te lx gr brab en dairaf weder
van comen dair uutgaen aen diverse psonen betaelt
moeten worden wel vive rinsschegulden vii stuvers